ફિલ્મના કલેક્શન વિશે હર્ષ કહે છે કે, ‘કોઈ પણ વ્યક્તિ મારી પાસેથી મારું ક્રિએશન છીનવી ન શકે. મારું માનવું છે કે, હંમેશા ફાઇનલ રિઝલ્ટ જ સર્વસ્વ નથી હોતું. ફિલ્મ બનાવવાની જર્ની અને પ્રોસેસ પણ ઘણું બધું હોય છે. મારા ફાધરની અનેક ફિલ્મ્સ બોક્સ-ઓફિસ પર ચાલી નથી. ‘પરિન્દા' અને ‘લમ્હે' જેવી ફિલ્મ્સે નોંધપાત્ર કમાણી નહોતી કરી, પરંતુ લોકો એ ફિલ્મ્સની પ્રશંસા ચોક્કસ કરે છે. બીજી તરફ બોક્સ-ઓફિસ પર ખૂબ કમાણી કરનારી ફિલ્મ્સની આપણે વાત કરતા નથી. મારી ફિલ્મ્સ 100થી 200 કરોડ નહીં કમાય તો પણ મને એનાથી કોઈ ફરક નહીં પડે. હું ફિલ્મ્સમાં એટલા માટે કામ કરું છું કે, મને આ કામ પસંદ છે.